Wake Up Dead Man: Στα Μαχαίρια

Το ***Wake Up Dead Man: Στα Μαχαίρια*** (πρωτότυπος αγγλικός τίτλος: ***Wake Up Dead Man: A Knives Out Mystery***) είναι Αμερικανική ταινία μυστηρίου του 2025, σε σενάριο και σκηνοθεσία του Ράιαν Τζόνσον. Είναι μια αυτόνομη συνέχεια της ταινίας *[[Glass Onion: Στα Μαχαίρια]]* (2022), και η τρίτη ταινία συνολικά στην σειρά ταινιών ''Στα Μαχαίρια''. Πρωταγωνιστεί ο Ντάνιελ Κρεγκ, ο οποίος επαναλαμβάνει τον ρόλο του ως ντετέκτιβ Μπενουά Μπλανκ . Στο καστ περιλαμβάνονται επίσης οι Τζος Ο'Κόνορ, Γκλεν Κλόουζ, Τζος Μπρόλιν, Μίλα Κούνις, Τζέρεμι Ρένερ, Κέρι Ουάσινγκτον, Άντριου Σκοτ, Κέιλι Σπέινι, Ντάριλ ΜακΚόρμακ και Τόμας Χέιντεν Τσερτς.

Η ταινία έκανε την παγκόσμια πρεμιέρα της στο Διεθνές Φεστιβάλ Κινηματογράφου του Τορόντο του 2025 στις 6 Σεπτεμβρίου 2025 και κυκλοφόρησε σε επιλεγμένους κινηματογράφους στις 26 Νοεμβρίου, πριν κυκλοφορήσει στο Netflix στις 12 Δεκεμβρίου 2025. Όπως και οι δύο προηγούμενες ταινίες στην σειρά. η ταινία έλαβε θετικά σχόλια, κυρίως για τις ερμηνείες, ιδιαίτερα του Κρεγκ και του Ο'Κόνορ.

## Πλοκή
Ο Τζαντ Ντουπλέντισι, ένας πρώην μποξέρ που έγινε Καθολικός ιερέας στην Βόρεια Νέα Υόρκη, παίρνει μετάθεση αφού έδωσε μπουνιά σε έναν διάκονο. Γίνεται βοηθός πάστορας της Παναγίας του Αέναου Σθένους, μία αγροτικής ενορίας με επικεφαλής τον μονσίνιορ Τζέφερσον Γουίκς. Ο Γουίκς είναι ο εγγονός του Αιδεσμιότατου Πρέντις Γουίκς, που ανάγκασε την μητέρα του Τζέφερσον, Γκρέις, να παραμείνει στην εκκλησία με την υπόσχεση ότι θα λάβει την κληρονομιά του. Ωστόσο, η περιουσία εξαφανίστηκε μετά τον θάνατο του, με αποτέλεσμα αυτή να λεηλατήσει την εκκλησία και να καταστρέφει τον σταυρό της, τον οποίο ο νεότερος Γουίκς αρνείται να αντικαταστήσει. Ο Τζαντ συγκρούεται με τον Γουίκς σχετικά με το προκλητικό του κήρυγμα, που έχει οδηγήσει όλους τους ενορίτες εκτός της εκκλησίας, εκτός από τους πιο πιστούς. Κατά την διάρκεια μίας λειτουργίας της Μεγάλης Παρασκεύης, ο Γουίκς πεθαίνει ξαφνικά μέσα σε μία αποθήκη κοντά στον άμβωνα. Μαχαιρώθηκε στην πλάτη με ένα μαχαίρι που έχει τοποθετημένο ένα στολίδι από μία λάμπα με το κεφάλι του διαβόλου, το οποίο ο Τζαντ, μεθυσμένος και θυμωμένος, έκλεψε από ένα μπαρ και πέταξε στο παράθυρο της εκκλησίας. Παρόλο που τα στοιχεία είναι ασαφή, οι υποψίες πέφτουν στον Τζαντ.

Η αρχηγός της αστυνομίας, Τζεραλντίν Σκοτ, καλεί τον ιδιωτικό ντετέκτιβ, Μπενουά Μπλανκ, για να ερευνήσει. Αναθέτει στον Τζαντ να τον βοηθήσει παρά τις αντιρρήσεις της Τζεραλντίν, σίγουρος για την αθωότητα του. Μετά την ταφή του Γουίκς στο μαυσωλείο του Πρέντις, ο Τζαντ και ο Μπλανκ αναρίνουν τους ενορίτες και μαθαίνουν ότι ο Γουίκς είχε αποκηρύξει τους ακολούθους του σε μία συνάντηση λίγο πριν τον θάνατο του. Ο αποτυχημένος πολιτικός Σάι Ντράιβεν αποκαλύπτει ότι ο Γουίκς υποτίθεται ότι είχει βρει την περιουσία του Πρέντις και ότι σχεδίαζε να την χρησιμοποιήσει για να κυνηγήσει μία καριέρα στην πολιτική μαζί με τον Σάι, που είναι νόθος γιος του. Αφού δίνει συμβουλές σε μία ρεσεψιονίστ μιας κατασκευαστικής εταιρείας μέσω τηλεφώνου, ο Τζαντ αποχωρεί από την έρευνα, νιώθντας ότι η επίμονη απονομή δικαιοσύνη του Μπλανκ είναι αντίθετη με τις πρακτικές συγχώρεσης και ενσυναίσθησης του.

Την στιγμή που επιστρέφει στο περσβυτέριο του την νύχτα, ο Τζαντ φαίνεται να βλέπει τον Γουίκς να βγαίνει από το μαυσωλείο και να αγκαλιάζει τον φύλακα Σάμσον. Πέφτει αναίσθητος όταν τους κυνηγάει και ξυπνάει δίπλα στο πτώμα του Σάμσον. Ο Μπλανκ σταματάει τον Τζαντ από το να παραδοθεί. Πηγαίνουν στο σπίτι του Νατ, μέλους της ενορίας, και βρίσκουν το πτώμα του να διαλύεται μέσα σε μία μπανιέρα με οξύ δίπλα στο πτώμα του Γουίκς. Το επόμενο πρωί, η αστυνομία και οι ενορίτες συγκεντρώνονται στην εκκλησία για την ομολογία του Τζαντ, αλλά ο Μπλανκ τους εξηγεί πως ο Νατ σκότωσε τον Γουίκς: έριξε υπνωτικό στο φλασκί του Γουίκς και, χρησιμοποιώντας ένα δεύτερο στολίδι με κεφάλι διαβόλου από το μπαρ στο άμφιο του για να ξεγελάσει τον Τζαντ, αλλάζοντας το κρυφά και μαχαιρώνοντας τον Γουίκς, ενώ προσποιούταν ότι εξέταζε το πτώμα, με ένα μαχαίρι που έφτιαξε από το άλλο. Ωστόσο, στα μέσα της ανακεφαλαίωσης του ο Μπλανκ παθαίνει μία επιφοίτηση και ξαφνικά δηλώνει ότι δεν μπορεί να εξηγήσει την ανάσταση του Γουίκς, με αποτέλεσμα οι ενορίτες να φύγουν. 

Ο Μπλανκ εξηγεί στην Τζεραλντίν και τον Τζαντ ότι συνειδητοποίησε ότι πρέπει να ακολουθήσει το παράδειγμα του Τζαντ και να δείξει ευγένεια, επιτρέποντας στον δολοφόνο να ομολογήσει ο ίδιος. Η Μάρθα— η μακροχρόνια γραμματέας της εκκλησίας— ξαναμπαίνει, έτοιμη να ομολογήσει: ο Πρέντις αυτοκτόνησε καταπίνοντας την περιουσία του με την μορφή ενός πολύτιμου διαμαντιού, το οποίο η Γκρέις αναζητούσε στην απελπισία της να ξεφύγει από την εκκλησία. Η Μάρθα κράτησε μυστική την ύπαρξη του διαμαντιού μέχρι την στιγμή που ο Τζαντ την προκάλεσε να εξομολογηθεί την πιο βαθιά της αμαρτία στον Γουίκς, αλλά σύντομα συνειδητοποίησε ότι ο Γουίκς σχεδίαζε να πάρει πίσω το διαμάντι από το πτώμα του Πρέντις, αφού έμαθε για την ύπαρξη του. Για να σταματήσει τον Γουίκς, σχεδίασε την δολοφονία του με τον Νατ, έπεισε τον Σάμσον να ταφεί στην θέση του Γουίκς να πάρει πίσω το διαμάντι, και έβαλε του δυο τους να στήσουν την ανάσταση του Γουίκς για να αποκαταστήσουν την πίστη στην εκκλησία, ενώ σχεδίαζε να καταστρέψει το διαμάντι, στη συνέχεια. Ο Νατ σκότωσε τον Σάμσον για να κρατήσει το διαμάντι για τον εαυτό του, ενοχοποιώντας τον Τζαντ στο μεταξύ, αλλά η Μάρθα τον ξεγέλασε να πιεί μία κούπα καφέ την οποία είχει δηλητηριάσει ο ίδιος, και την προόριζε για αυτήν. Αφού αποκαλύπτει αυτό, η Μάρθα καταρρέει, έχουντας πάρει και ίδια το υπόλοιπο δηλητήριο, πράγμα που ο Μπλανκ έχει καταλάβει κατά την διάρκεια των αποκαλύψεων του, κρύβοντας το τελικό του συμπέρασμα για να της επιτρέψει να το αποκαλύψει μόνη της. Παίρνοντας τις τελευταίες ανάσες της, προσέυχεται για συγχώρεση από όλα τα θύματα συμπεριλαμβανομένης, μετά από προτροπή του Τζαντ, και της Γκρέις. Ο Τζανρ της δίνει άφεση πριν αυτή πεθάνει και ρίχνει το διαμάντι.

Έναν χρόνο αργότερα, ο Τζαντ ετοιμάζεται να ανοίξει ξανά την εκκλησία, την οποία μετονόμασε σε Παναγία της Αέναης Χάρης. Οι περισσότεροι από τους παλιούς ενορίτες έχουν προχωρήσει με τις ζωές του, ενώ ο Σάι δυσαρεστημένος απειλεί να μηνύσει τον Τζαντ, τον Μπλανκ και την εκλησία αν δεν του επιστραφεί το διαμάντι, αλλά όλοι τους δηλώνουν άγνοια. Καθώς μπαίνουν νέοι ενορίτες στην εκκλησία για την πρώτη λειτουργία του Τζαντ το διαμάντι βρίσκεται κρυμμένο μέσα στον νέο σταυρό της εκκλησίας, τον οποίο έφτιαξε ο Τζαντ.

## Ηθοποιοί και χαρακτήρες

* Ντάνιελ Κρεγκ ως Μπενουά Μπλανκ, ιδιωτικός ντετέκτιβ
* Τζος Ο'Κόνορ ως Τζαντ Ντουπλέντισι, νεαρός ιερέας και πρώην μποξέρ που έκανε μεταστροφή αφού σκότωσε ένας άντρα σε έναν αγώνα
* Γκλεν Κλόουζ ως Μάρθα Ντελακρουά, αφοσιωμένη γυναίκα της εκκλησίας και δεξί χέρι του Γουίκς
* Τζος Μπρόλιν ως μονσίνιορ Τζέφερσον Γουίκς, χαρισματικός και αυταρχικός ιερέας που λειτουργεί ως κεντρική φιγούρα της εκκλησίας
* Μίλα Κούνις ως Τζέραλντιν Σκοτ, αρχηγός της τοπικής αστυνομίας
* Τζέρεμι Ρένερ ως Δρ. Νατ Σαρπ, γιατρός της πόλης
* Κέρι Ουάσινγκτον ως Βέρα Ντρέιβεν, βαθιά πληγωμένη δικηγόρος
* Άντριου Σκοτ ως Λι Ρος, επιτυχημένος συγγραφέας
* Κέιλι Σπέινι ως Σιμόν Βιβάν, πρώην τσελίστρια με αναπηρία
* Ντάριλ ΜακΚόρμακ ως Σάι Ντρέιβεν, θετός γιος της Βέρας και επίδοξος πολιτικός
* Τόμας Χέιντεν Τσερτς ως Σάμσον Χολτ, εσωστρεφής φύλακας και εραστής της Μάρθα
* Τζέφρι Ράιτ ως Λάνγκστρομ, επίσκοπος που μεταθέτει τον Ντουπλέντισι στην εκκλησία του Γουίκς
* Άννι Χάμιλτον ως Γκρέις Γουίκς, μητέρα του Τζέφερσον, που την έχει δοθεί ο χαρακτηρισμός "βρώμικη πόρνη" από τον Τζέφερσον και την κοινωνία
* Τζέιμς Φόλκνερ ως Αιδεσιμότατος Πρέντις Γουίκς, παππούς του Τζέφερσον
* Μπρίτζετ Έβερετ ως Λουίζ, υπάλληλος σε κατασκευαστική εταιρεία
* Νία Σέγκαν ως Νικολάι, ιδιοκτήτης μπαρ. Ο Σέγκαν, ένας από τους βασικούς συνεργάτες του Τζόνσο, έχει εμφανιστεί και στο *[[Στα Μαχαίρια]]* (2019) ως Τρούπερ Βάγκνερ και στο *[[Glass Onion: Στα Μαχαίρια]]* (2022) ως Ντερόλ.
* Τζόζεφ Γκόρντον-Λέβιτ κάνει μία σύντομη εμφάνιση ως εκφωνητής μπέιζμπολ. Ο Γκόρντον-Λέβιτ, ένας από τους βασικού συνεργάτες του Τζόνσον έχει δανείσει την φωνή του και στο *[[Στα Μαχαίρια]]* (2019) ως Ντετέκτιβ Χάρντροκ και στο *[[Glass Onion: Στα Μαχαίρια]]* (2022) ως το Ωριαίο Ντονγκ.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές αστυνομικές κωμικές ταινίες
Κατηγορία:Αμερικανικές κωμικές θρίλερ ταινίες
Κατηγορία:Αμερικανικές θρίλερ ταινίες μυστηρίου
Κατηγορία:Αμερικανικές ταινίες μαύρης κωμωδίας
Κατηγορία:Ταινίες γυρισμένες στο Λονδίνο
Κατηγορία:Ταινίες γυρισμένες στα Warner Bros. Studios Leavesden
Κατηγορία:Ταινίες τοποθετημένες στην Νέα Υόρκη (πολιτεία)
Κατηγορία:Ταινίες σίκουελ
Κατηγορία:Ταινίες του Netflix
Κατηγορία:Στα Μαχαίρια (σειρά ταινιών)